text: 
   -  Ska du med ind og besøge Magnild fra Træfpunktet, spørger Birthe.
  
  
   -  Han har en skide sexet stemme, tilføjer Maja.
  
  
   -  Ja, og opvarmet pøl og Volvo. Sonjas øjne lyser ved tanken.
  
  
   -  Det er sgu nok en invalidevogn, lissom sidst, griner Sally og 
  tag sin smøgæske frem.  -  Desuden må jeg passe min bizniz.
  
  
  Hun åbner smøgæsken. Der ligger fire skodder plus en hel Camel.
  
  
   -  Du har aldrig andet en bizniz i hovedet. Maja løfter midlertidigt
   blikket.  -  75 øre stykket, siger Sally og ser ud i luften.
  
  
   -  75 øre. Hvor er du grov. Du gir jo ikke en øre for dem. Sonja
   er dybt forarget.
  
  
  Birthe har allerede et skod i flaben.
  
  
   -  Okay, mængderabat. Ta en hver. Gi 2 kroner tilsammen.
  
  
   -  Med ild? spørger Sonja.
  
  
   -  Det er klart, siger Sally.  -  og den hele Camel koster ikke 
  ekstra. Hun slår large ud med hånden.
  
  
  
  